വീണ്ടും കൊവിഡ് വ്യാപനം നിയന്ത്രണം കര്ശനമാക്കി ചൈന വീണ്ടും കൊവിഡ് വ്യാപനത്തിനുള്ള സാധ്യത മുന്നില്ക്കണ്ട് നിയന്ത്രണം കര്ശനമാക്കി ചൈന. ചൈനയുടെ തെക്കുകിഴക്കന് പ്രവിശ്യയായ ഫുജിയാനിലെ തിയറ്ററുകളും ജിമ്മുകളും അടച്ചു. പുതിയന് നഗരത്തിലെ സ്ഥിതി ഗുരുതരവും സങ്കീര്ണ്ണവുമാണ്. സ്കൂളുകള്, ഫാക്ടറികള് എന്നിവിടങ്ങളില് കൂടുതല് പുതിയ കേസുകള് ഉയര്ന്നുവരാന് സാധ്യതയുണ്ടെന്ന് അധികൃതര് അറിയിച്ചു. പുതിയാനിലെ സ്കൂളുകളും അടയ്ക്കാന് സര്ക്കാര് നിര്ദേശിച്ചിട്ടുണ്ട്. 32 ലക്ഷം ജനസംഖ്യയുള്ള പുതിയാന് പട്ടണത്തിലേക്ക് ദേശീയ ആരോഗ്യ അതോറിറ്റിയുടെ സംഘത്തെ അയയ്ക്കുമെന്ന് സര്ക്കാര് അറിയിച്ചു. ഫുജിയാനില് സെപ്റ്റംബര് 10 നും സെപ്റ്റംബര് 12 നും ഇടയില് പുതിയനിലെ 35 ഉള്പ്പെടെ മൊത്തം 43 പ്രാദേശിക കേസുകള് റിപ്പോര്ട്ട് ചെയ്യപ്പെട്ടിട്ടുണ്ടെന്ന് നാഷണല് ഹെല്ത്ത് കമ്മീഷന് വ്യക്തമാക്കി. പുതിയന് നഗരത്തിലെ ചിലരില് നിന്നുള്ള സാമ്ബിളുകളിലെ പ്രാഥമിക പരിശോധനയില് രോഗികള്ക്ക് അതിവേഗം പകരുന്ന ഡെല്റ്റ വേരിയന്റ് ബാധിച്ചതായി റിപ്പോര്ട്ടുകളുണ്ട്. സിയാന്യൂ കൗണ്ടിയിലെ വിദ്യാര്ത്ഥികളിലാണ് പുതിയ കേസുകള് കണ്ടെത്തിയിരിക്കുന്നത്. സിംഗപ്പൂരില് നിന്ന് എത്തിയതിന് ശേഷം അടുത്തുള്ള സിയാമെന് നഗരത്തില് നിന്ന് കൗണ്ടിയിലേക്ക് പോയ വിദ്യാര്ത്ഥികളിലൂടെയാകാം വീണ്ടും വെെറസ് ബാധ ഉണ്ടായതെന്ന് വിദഗ്ധര് സംശയിക്കുന്നതായാണ് റിപ്പോര്ട്ടുകള്. കൊവിഡ് വാക്സിന് മാനസികാരോഗ്യം മെച്ചപ്പെടുത്താന് സഹായിച്ചേക്കും യുഎസ് പഠനം